REPUBLIKA HRVATSKA
KARLOVAČKA ŽUPANIJA
OSNOVNA ŠKOLA ŽAKANJE
KLASA: 112-04/26-01/16
URBROJ: 2133-36-01-26-3
Žakanje, 22.10.2026.
Temeljem članka 9. i 10. Pravilnika o načinu i postupku zapošljavanja u Osnovnoj školi Žakanje, Povjerenstvo za procjenu i vrednovanje kandidata Osnovne škole Žakanje objavljuje
POZIV NA TESTIRANJE, SADRŽAJ TESTIRANJA I PRAVNI I DRUGI IZVORI ZA PRIPREMU KANDIDATA
1. Testiranje kandidata u postupku natječaja za radno mjesto učitelj/ica informatike na neodređeno nepuno radno vrijeme od 12 sati tjedno, koji je objavljen dana 08. listopada 2026. godine na mrežnoj stranici i oglasnoj ploči Hrvatskog zavoda za zapošljavanje te mrežnoj stranici i oglasnoj ploči Osnovne škole Žakanje, održat će se dana 26. listopada 2026. godine s početkom u 10:00 sati u Osnovnoj školi Žakanje, Žakanje 58, 47276 Žakanje.
2. Testiranje kandidata provest će se:
a) pisanom provjerom,
b) usmenom provjerom (intervju) i
c) praktičnom provjerom.
3. Na pisanu provjeru pozivaju se kandidati koji su dostavili pravodobnu i potpunu prijavu sa svim prilozima i ispunjavaju formalne uvjete natječaja:
A.S.
4. Ako kandidat ne pristupi testiranju u navedenom vremenu ili pristupi nakon vremena određenog za početak testiranja, ne smatra se kandidatom natječaja.
5. Pisana provjera počinje u 10:00 sati i ukupno traje 45 minuta. Sastoji se od dva dijela: provjere stručnog znanja iz informatike i provjere poznavanja kurikuluma, propisa i djelovanja škole. Kandidati trebaju sa sobom ponijeti kemijsku olovku.
6. Kandidat koji ne zadovolji na pisanoj provjeri ne ostvaruje pravo na pristup daljnjem testiranju. Smatra se da je kandidat zadovoljio ako ostvari najmanje 51 % ukupnog broja bodova pisane provjere, uz najmanje polovicu bodova iz dijela o kurikulumu, propisima i djelovanju škole.
7. Na usmenu provjeru (intervju) pozvat će se kandidati koji su zadovoljili na pisanoj provjeri. Usmena provjera održat će se 26. listopada 2026. godine u 11:30 sati.
8. Nakon obavljenog testiranja Povjerenstvo utvrđuje rezultat testiranja za svakog kandidata koji je pristupio testiranju. Rezultate testiranja i poziv kandidatima koji su zadovoljili na pisanoj i usmenoj provjeri za praktičnu provjeru Povjerenstvo će objaviti na mrežnoj stranici Škole dana 27. listopada 2026. godine.
PRAVILA TESTIRANJA
· Kandidat je dužan ponijeti sa sobom osobnu iskaznicu ili drugu identifikacijsku javnu ispravu na temelju koje se prije testiranja utvrđuje identitet kandidata.
· Testiranju ne može pristupiti kandidat koji ne može dokazati identitet, kao ni osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.
· Za vrijeme testiranja nije dopušteno: koristiti se bilo kakvom literaturom ili bilješkama; koristiti mobitel ili druga komunikacijska sredstva; napuštati prostoriju u kojoj se testiranje odvija; razgovarati s ostalim kandidatima.
· Ako kandidat postupi suprotno pravilima testiranja, bit će udaljen s testiranja, a njegov rezultat Povjerenstvo neće priznati niti ocijeniti.
PRAVNI I DRUGI IZVORI ZA PRIPREMANJE KANDIDATA ZA TESTIRANJE
a) Propisi i kurikulumski dokumenti
1. Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 155/23, 156/23)
2. Pravilnik o načinima, postupcima i elementima vrednovanja učenika u osnovnoj i srednjoj školi (NN 112/10, 82/19, 43/20, 100/21)
3. Pravilnik o kriterijima za izricanje pedagoških mjera (NN 94/15, 3/17)
4. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/15)
5. Smjernice za rad s učenicima s teškoćama (mrežne stranice Ministarstva znanosti, obrazovanja i mladih)
6. Pravilnik o odgoju i obrazovanju darovite djece i učenika (NN 71/25)
7. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN 132/13)
8. Protokol o postupanju u slučaju nasilja među djecom i mladima
9. Odluka o donošenju kurikuluma za nastavni predmet Informatike za osnovne škole i gimnazije u Republici Hrvatskoj (NN 22/18)
10. Odluka o donošenju kurikuluma za međupredmetnu temu Uporaba informacijske i komunikacijske tehnologije za osnovne i srednje škole u Republici Hrvatskoj (NN 7/19)
11. Statut i Pravilnik o kućnom redu Osnovne škole Žakanje (mrežne stranice Škole)
b) Stručna literatura iz informatike
Stručni dio provjere obuhvaća: prikaz podataka (brojevni sustavi, dvojni komplement, veličina digitalnih zapisa), logiku, programiranje u Pythonu, računalne mreže, građu računala, baze podataka, proračunske tablice i sigurnost.
1. Odobreni udžbenički kompleti Informatike za 5.–8. razred osnovne škole
2. Budin, L., Brođanac, P., Markučič, Z., Perić, S.: Rješavanje problema programiranjem u Pythonu, Element, Zagreb
3. Downey, A. B.: Think Python, 3. izd., O'Reilly, 2024
4. Tanenbaum, A. S., Austin, T.: Structured Computer Organization, 6. izd., Pearson
5. Kurose, J. F., Ross, K. W.: Computer Networking: A Top-Down Approach, 8. izd., Pearson, 2021
6. Silberschatz, A., Korth, H. F., Sudarshan, S.: Database System Concepts, 7. izd., McGraw-Hill, 2019

